ข้อดีในการเดินทางโดยรถบัส
รถบัสหรือรถทัวร์จะเส้นทางที่ครอบคลุมมากที่สุดในประเทศ ซึ่งในบางพื้นที่หากคุณต้องการเดินทางไปไม่สามารถเดินทางได้โดยเครื่องบินหรือรถไฟ
ไม่จำเป็นต้องเดินทางมาถึงสถานีขนส่งก็เวลาออกเดินทางนานหลายชั่วโมง เพราะเดี๋ยวนี้ขั้นตอนในการเช็คอินเป็นไปอย่างรวดเร็ว ซึ่งตรงกันข้ามกับการเดินทางโดยเครื่องบิน (ยกเว้นในกรณีที่คุณยังไม่ได้ซื้อตั๋วรถ มันก็ไม่แปลกที่คุณจะต้องเดินทางมาถึงสถานีขนส่งก่อนเวลาหลายชั่วโมง)
ตั๋วรถโดยสารราคาไม่แพง หากคุณมีงบจำกัดการเลือกใช้บริการรถบัสรถทัวร์ในการเดินทางน่าจะเป็นอะไรที่ตอบโจทย์คุณมากที่สุด ยกเว้นแต่คุณเลือกจองตั๋วรถทัวร์ประเภทชั้นที่นั่งแบบ vip หรือชั้น 1 ราคาตั๋วโดยสารก็จะมีราคาแพง แต่เมื่อเทียบกับความสะดวกสบายที่คุณจะได้รับมันก็คุ้ม
สะดวกสบายในการจองตั๋วรถบัสออนไลน์ ซึ่งคุณสามารถตรวจสอบราคา ค่ารถค่าโดยสาร เที่ยวรถที่เปิดให้บริการ เช็คที่นั่ง รวมไปถึงรีวิวต่างๆ จากผู้เดินทางคนอื่น
ข้อเสียในการเดินทางโดยรถบัส
สถานีขนส่งส่วนใหญ่มักจะตั้งอยู่นอกชานเมือง นั่นหมายความว่าคุณจะต้องคำนวณระยะเวลาให้ดีเพื่อเดินทางไปถึงสถานีขนส่งก่อนเวลารถออก เพราะไม่อย่างนั้นอาจทำให้คุณตกรถได้ และต้องเสียตัวนั้นไปฟรีๆ แถมยังต้องเสียเวลาและเสียเงินในการซื้อตั๋วใหม่อีกด้วย
ในช่วงไฮซีซั่น วันหยุดยาว รถโดยสารที่เปิดให้บริการมักจะถูกจองล่วงหน้าเต็มไปหมด ทำให้เหลือรถที่ให้บริการน้อย หากคุณมีแผนที่จะเดินทางหรือไปเที่ยวไหนในช่วงวันหยุดยาว ทางที่ดีอย่าลืมจองตั๋วออนไลน์ไว้ล่วงหน้า
ถึงแม้ว่ารถบัสรถทัวร์จะสามารถเดินทางไปยังจุดหมายปลายทางต่างๆได้ ไม่เหมือนกับทางเรือ หรือ ทางอากาศ ที่มีสภาพอากาศเป็นปัจจัยหลัก แต่ในหลายๆครั้งก็เกิดความล่าช้า อันเป็นเหตุมาจากสภาพพื้นผิวถนน ที่นี่การซ่อมบำรุงและปิดกั้นเส้นทางในหลายสายทำให้รถสามารถวิ่งได้เพียงเลนเดียว หรือในบางครั้งก็ต้องเปลี่ยนไปใช้เส้นทางอื่น นอกจากนี้สภาพอากาศบางครั้งก็เป็นปัจจัยสำคัญที่ทำให้รถไม่สามารถออกเดินทางได้ เช่น น้ำท่วมขัง เป็นต้น
การเลื่อนตั๋วรถโดยสาร หรือ คืนตั๋วรถโดยสาร บางครั้งไม่สามารถทำได้ขึ้นอยู่กับเงื่อนไขของแต่ละที่ (อาจมีค่าธรรมเนียมเรียกเก็บ) เพราะฉะนั้นก่อนการซื้อตั๋วโดยสารทุกครั้งจะต้องตรวจสอบให้แน่ใจก่อนว่า วันที่ เวลา และจุดหมายปลายทางถูกต้องหรือไม่